Document ID: /roh_data/filtered/fineweb-2-filterrobots_roh.jsonl.gz/22236

L’Uniun da masitrants e commers Surses vul promover il svilup economic en la regiun da vacanzas da Savognin/Bivio. Sco quai che Vendelin Coray, il president da l’Uniun ha ditg, dovria la regiun in stumpel. Il HGV Surses saja stà memia ditg passiv e veglia ussa promover il svilup economic en la regiun, per generar dapli creaziun da valur.
Plinavant veglian ins pussibilitar in barat tranter ils indigens e giasts e possessurs d’abitaziuns da vacanzas. Quai duai daventar pussibel cun il club “Famiglia Savognin”. L’Uniun da mastirants e commers vul en l’avegnir organisar 2 festas ad onn, nua ch’i duai vegnir infurmà davart il svilup en la regiun. Radund 1/3 da la contribuziun annuala duai vegnir duvrada per la promoziun economica e projects, il rest per ils 2 eveniments annuals. Enfin ussa ha il club gia radund 600 commembers.